Din is-sena jaħbat il-180 sena mit-twelid ta' l- Istatwarju bravu Karlu Darmanin. Karlu Darmanin twieled ġewwa l-Isla fit-30 ta' Awissu 1825 minn Ġużeppi u Marija Cumbo, u mgħammed fil-Bażilika ta' Marija Bambina l-Isla. Ħutu kienu Filippu, Maria Karmela, Maddalena u Ġanni, dan ta' l-aħħar kien skultur u li kien jaħdem ma' Karlu flimkien ma' missierhom Ġużeppi, fid-ditta msejħa Giuseppe Darmanin e Figli. Karlu kien miżżewweġ lill-mara tiegħu Anetta Read; li kienet Skoċċiża fejn iż-żwieġ tagħhom sar qabel l-1849. Dan nafuh għaliex l-ewwel tarbija tagħhom twieldet f'dik is-sena fl-Isla fejn kienu joqogħdu. Tfal kellhom bil-bosta, dawn kienu Emmanuel, Franġisku, Maria Carmela', Ġużeppi', Cesare, Ġużeppi', Gugliermu, Ġeraldu, Maria Gosefa, Maria Vittoria, Franġiska, Enriku, Luċija, Renaldu, Maria Carmela'. L-Istatwarju Senglean Karlu Darmanin skolpixxa numru ta' statwi għal diversi knejjes madwar il-gżira tagħna uħud minnhom titulari, sekondarji, vari tal- Ġimgħa l-Kbira u numru ta' statwi oħra. Wieħed ma jistax ma jsemmix l-istatwi titulari bħal dik ta' San Gejtanu li tlestiet fl-1882, il-vara tas-Salvatur li tinsab meqjuma fil-knisja parrokkjali ta' Ħal Lija din kienet maħduma fl-1864, vara oħra titulari li hija wkoll xogħol ta' Karlu Darmanin hija dik ta' San Ġiljan li tlestiet fl- 1893. Tliet statwi oħra titulari li huma wkoll kienu skolpiti minn Karlu Darmanin, iżda mbagħad matul iż-żmien saru oħrajn minn flokhom huma dik ta' Santa Venera, din illum issa tinsab fi Triq San Ġużepp, Santa Margerita ta' Sannat Għawdex u dik ta' San Leonardo ta' Ħal Kirkop li din illum tinsab merfugħa b'għożża fis-sagristija. Fil-Qrendi nsibu l-vara sekondarja tal- Madonna ta' Lourdes li hija xogħol dan l-istatwarju bravu, din l-istatwa mill-isbaħ tlestiet fl-1878. Tajjeb wieħed jgħid li minn sett ta' 9 vari tal- Ġimgħa l-Kbira li jinsabu fil-knisja parrokkjali tal- Mosta Karlu Darmanin ħadem 7 minnhom dawn huma Kristu fl-Ort, Kristu Marbut mal-Kolonna, Kristu Karlu Darmanin 180 Sena mit-Twelid Tiegħu (Preżentatur Mill -Briju tal-Banda Eden FM) Inkurunat bix-Xewk, ir-Redentur, il-Veronika, il-Vara l-Kbira, u dik tad-Duluri. F'Bormla l-vara ta' Kristu fl-Ort hija wkoll xogħol ta' Karlu Darmanin. Statwi oħra li wkoll ħarġu minn idejn dan l-istatwarju magħruf Senglean huma l-Madonna ta' Rużarju tal-Mellieħa, tan-Naxxar u taż-Żurrieq u dik tal-Madonna tal-Qalb ta' Ġest ta' H' Attard, kif ukoll wieħed ma jridx jinsa diversi statwi oħra għal toroq u pjazez li jiġu armati fi żmien tal-festi f'numru ta' bliet u rħula Maltin u Għawdxin. Karlu Darmanin miet fis-26 ta' Novembru ta' l- 1909 f'età ta' 84 sena fid-dar 290, Triq il-Kbira l- Hamrun fejn hemm kellu ħanut ukoll, huwa jinsab midfun fiċ-ċimiterju ta' Santa Marija Addolorata fil- qabar tal-Fratellanza tal-Hamrun, peress li kien jagħmel parti minna. Fi tmiem dan l-artiklu tiegħi b'omaġġ lill-Istatwarju Karlu Darmanin li din is-sena jaħbat il-180 sena mit- twelid tiegħu nieħu l-okkażjoni biex nawgura l-festa t-tajba lill-kumitat, partitarji u ammiraturi tal-festa tal- Madonna ta' Lourdes iċċelebrata fil-Qrendi għas-sena 2005.